Kakasairan Maurya

Kakaisaran Maurya diparintah dek Dinasti Maurya nan ditagakan dek Chandragupta di Pataliputra (kini disabuik Patna) di Magadha, India Timur Laut. Pado taun 322 SM, Chandragupta naiak tahta, akibaik kudeta nan dipimpinnyo malawan dinasti Nanda. Pado maso pamarintahan Chandragupta, India mulai kontak jo nagara-nagara lua, khususnyo karajaan Makedonia nan dipimpin dek Aleksander Agung. Kajadian iko balangsuang 2 taun sabalun Chandragupta naiak tahta. Kadatangan urang Makedonia, salain punyo niaik politik, juo batujuan untuak manyebarkan budayo barat ka timur. Sasudah ekspansi bangso barat, tajadilah muncuanyo kabudayoan Helenistik, yaitu panyatuan kabudayoan timur jo barat (Helenistik : Yunani, nan sadang bakambang pado maso itu).

Chandragupta naiak tahta indak lamo sasudah kamatian Aleksander Agung. Inyo bahasil manaklukan daerah-daerah nan sabalunnyo dikuasoi dek Makedonia dan bahkan manjalin hubuangan jo musuah Aleksander Agung, Seloukos Nicator (saurang panguaso Yunani di Asia Barat), nan kudian mambantu Chandragupta dalam manulih sijarah India.

Di bawah Maurya, padagangan patanian jo kagiatan ekonomi bakambang di saluruah Asia Selatan dek taciptanyo sistem kauangan, administrasi jo kaamanan nan tunggal jo efisien. Kaum Maurya mambangun pandahulu Grand Trunk Road dari Patliputra ka Taxila. Agamo Buddha manyebar ka Sri Lanka, India barat lauik jo Asia Tangah. 

 Sajarah 

 Pandirian 
Sabalun Kakaisaran Maurya didirikan, Dinasti Nanda alah mamarintah sabagian gadang anak banua India . Pado mulonyo, pasukan Chandragupta indak barhasil manyarang ibu kota Nanda, Pataliputra . Chandragupta jo Chanakya kamudian mamulai kampanye di bateh Nanda, sacaro baansua-ansua manaklukan babagai wilayah dalam pajalanan manuju ibu kota Nanda. Inyo kamudian mampaelok strateginyo jo mandirian garnisun di wilayah-wilayah nan ditaklukan, jo akhianyo mangapuang ibu kota Nanda, Pataliputra. Di sinan, Dhana Nanda manarimo kalah. Jo kalahnyo Nanda, Chandragupta Maurya mandirian Kakaisaran Maurya. 

Kakaisaran Maurya didirikan di wilayah Magadha, di bawah kapamimpinan Chandragupta Maurya jo gurunyo Chanakya . Chandragupta dibaok ka Taxila dek Chanakya jo maajaan kaahlian negara jo pamarintahan. Chandragupta marekrut tantara jo marabuik wilayah-wilayah militer sarupo Yaudheya nan pernah malawan Iskandar Zulkarnain dari Makedonia. Tantara Maurya jo capek manjadi kakuatan regional nan tanamo di Barat Laut anak banua India. Tantara Maurya kudian manaklukan satrap nan didirian dek urang Makedonia . 

asudah maningganyo Aleksander Agung pado taun 323 SM, Chandragupta mamimpin sarangkaian kampanye pado taun 305 SM untuak maambiak alih satrapi di Lambah Indus jo India barat laut. Katiko pasukan Alexander nan tasiso dikalahaan, tu mundur ka arah barat, Seleucus I Nicator bajuang untuak mampatahankan wilayah-wilayah tasabuik. Hal iko manyababkan Parang Seleucus-Maurya, nan, walaupun dimenangkan dek Maurya, maakibaikan pajanjian damai pado taun 303 SM, tamasuak aliansi panikahan. Di bawah istilahnyo, Chandragupta manarimo satrapi Paropamisadae ( Kamboja jo Gandhara ) jo Arachosia ( Kandahar ) jo Gedrosia ( Baluchistan ). Seleucus I manarimo 500 gajah parang, nan mamainkan peran pantiang dalam kamanangannyo malawan rajo-rajo Helenistik barat pado Patempuran Ipsus pado taun 301 SM. Hubuangan diplomatik tajalin jo babarapo urang Yunani, sarupo ahli sajarah Megasthenes, Deimakos, jo Dionysius, tingga di istana Maurya.  

 Puncak Kajayaan 
kiri|jmpl|198x198px|Wilayah Maurya sabalun parang Kalinga .
Kakaisaran Maurya mancapai puncaknyo pado maso pamarintahan Ashoka Agung, cucu Rajo Chandaragupta.  Pado maso mudonyo, baliau adolah komandan nan mahancuakan pambarontakan di Ujjain jo Takshashila. Inyo mamimpin invasi baktria, Skitia, Kusan, jo Hun Putiah di India barat daya jo utara, sarato manakluakan Deccan nan dikuasoi Andhra . Urang tau jo inyo sabagai panguaso nan ambisius jo lincah, tarutamo karano manakluakkan Kalinga . Hal iko manyababkan Parang Kalinga pado taun 262–261 SM, salah satu parang tagadang jo paliang mambunuah dalam sajarah India. 

Parang iko juo maubah sikap Asoka, sahingga inyo mamaluak agamo Buddha sasudah panakluakan Kalinga. Sasudah itu, agamo Buddha manjadi agamo sah negara, jo mangirim biksu-biksu ka saluruah wilayah Maurya, Sri Lanka ka Asia Tangah. Dekrit-dekrit Asoka ditulih pado tiang-tiang basi nan tasebar di saluruah anak banua India, didirikan atau paliang indak diukir jo dekrit dek kaisar Maurya, Asoka. 

Dekrit-dekrit Ashoka manyatokan kabijakan jo pancapaiannyo. Walau sabagian gadang ditulih dalam bahaso Prakerta, duo dalam bahaso Yunani, dan ciek dalam bahaso Yunani jo bahaso Aram . Dekrit-dekrit tasabuik sacaro khusus manamoan panguaso Yunani kuno pado maso itu, tamasuak Amtiyoko ( Antiochus ), Tulamaya ( Ptolemeus ), Amtikini ( Antigonus ), Maka ( Magas ), jo Alikasudaro ( Aleksander ), sabagai panarimo dakwah Ashoka.

 Daftar Rajo nan Bakuaso 
PanggarihTahun-tahun PamarintahanCatatanCinto Maurya322-297 SMPandiri karajaan, nan manyatuan India.Bindusara Amitrahata100x100px297-273 SMTanamo jo diplomasinyo jo manakan pambarontakan Vidarbh .Asoka-Wardhana100x100px268-232 SMBaliau kamungkinan gadang adolah rajo mudo katiko ayahnyo (Bindusara) masih bakuaso. Kaisar Maurya tagadang, tanamo jo kamanangannyo dalam Parang Kalinga. Putra Mahkota Kunala buto dan maningga sabalunnyo. Asoka digantian dek cucunyo.Dasar Maurya100x100px232-224 SMCucu urang Asoka.Samprati224-215 SMCucu dari Ashoka, Adiak dari Dasarata.Salishuka100x100px215-202 SMDevavarman202-195 SMShatadhanvan195-187 SMKakaisaran alah lamah jo manyusut salamo maso pamarintahannyo.Brihadrata187-184 SMDibunuah dek panghulu parangnyo Pushyamitra, pandiri Dinasti Sunga pado taun 185 SM.
Manuruik Wisnu Purana, jumlah rajo Dinasti Maurya adolah sapuluah urang dan mareka bakuaso salamo 137 taun:

 Candragupta (322–297 SM)
 Bindusara (297–268 SM)
 Asoka-Wardhana (268–232 SM)
 Suyasha (232)
 Dasaratha (232–224 SM)
 Sanggata  / Samprati (224–215 SM)
 Salisuka (215–202 SM)
 Somasarman / Devavarman (202–195 SM)
 Sasadharman / Shatadhanvan (195–187 SM)
 Brihadratha (187–180 SM)

Namo-namo ko kadang-kadang dieja agak babeda.

 Rujuak-an